Indian Students Ukraine: অবশেষে দেশে ফিরছেন কিভে গুলিবিদ্ধ হরজ্যোৎ সিং

কলকাতা টিভি ওয়েব ডেস্ক: দেশে ফিরছেন ইউক্রেনে গুলিবিদ্ধ ভারতীয় পড়ুয়া হরজ্যোৎ সিং (Harjot Singh)। সোমবার কিভ ( Kyiv) থেকে অ্যাম্বুল্যান্সে করে জখম হরজ্যোৎকে পোল্যান্ড সীমান্তে নিয়ে আসা হয়। সেখানে উপস্থিত ছিলেন কেন্দ্রীয় মন্ত্রী ভি কে সিং। ওই ভারতীয় পড়ুয়ার সঙ্গে একই বিমানে দেশে ফিরছেন আরও ১৯৯ জন পড়ুয়া।

এদিন অ্যাম্বুল্যান্স থেকে বিমানে ওঠার মুখেই হরজ্যোৎ একটি ভিডিয়ো পোস্ট করেন। তাতে তাঁর মন্তব্য, ‘এখন পর্যন্ত সব ঠিকঠাকই চলছে। তবে, আমি ভাবতে পারিনি যে, ভিডিয়ো করতে পারব। এর জন্য অনেক কসরত করতে হয়েছে। যদিও দেশে ফেরার ব্যাপারে আমার একটা জেদ চেপে গিয়েছিল। ঠিকই করেছিলাম, যে করেই হোক দেশে ফিরবই।’

রবিবার কেন্দ্রীয় মন্ত্রী জেনারেল ভিকে সিং ( Union Minister Gen (Retd) VK Singh ) টুইট করে হিন্দিতে লেখেন, আমাদের সঙ্গে  হরজ্যোৎ সিং দেশে ফিরছেন সোমবার। তিনি কিভে গুলিবিদ্ধ হয়েছিলেন। তাঁর পাসপোর্টও হারিয়ে গিয়েছে।

Operation Ganga

Indian student Harjot Singh, who got injured in Ukraine, is being flown back to India on an @IAF_MCC C-17 aircraft today. pic.twitter.com/KCW9aao0aA

— Prasar Bharati News Services & Digital Platform (@PBNS_India) March 7, 2022

আরও পড়ুন- India’s Palestine Envoy: প্যালেস্টাইনে ভারতীয় দূতাবাসে অস্বাভাবিক মৃত্যু রাষ্ট্রদূত মুকুল আর্যের

যুদ্ধ-ধ্বস্ত ইউক্রেন ছেড়ে পালানোর সময় গুলিবিদ্ধ হন ভারতীয় পড়ুয়া হরজ্যোৎ সিং৷ প্রায় এক সপ্তাহ কিভ সিটি হাসপাতালে ভর্তি ছিলেন তিনি৷ কিন এতদিন হরজ্যোতের ব্যাপারে অন্ধকারেই ছিল ভারত সরকার৷ শুক্রবার রাতের পর বিষয়টি জানাজানি হতেই তাঁর সঙ্গে যোগাযোগের চেষ্টা শুরু করে নয়াদিল্লি৷ জানিয়ে দেয়, জখম হরজ্যোত সিংয়ের চিকিৎসার খরচ বহন করবে সরকার৷

এরপরই তাঁকে অপারেশন গঙ্গা-র মাধ্যমে ফিরিয়ে নিয়ে আসার সিদ্ধান্ত নেওয়া হয় বিদেশ মন্ত্রকের তরফ থেকে। সোমবার সেই সিদ্ধান্ত অনুযায়ী, ভারতীয় বায়ুসেনার MCC C-17 বিমানে করে তাঁকে ফেরানো হচ্ছে।